
Under åtak 


Sundag 28. april 1940 starta brutalt for fire unge flygarar som 
hadde innlosjert seg i militærbrakkene på Værnes flystasjon. 
Først vakna dei og kameratane av flyalarmen klokka halv fem 
om morgonen. Like etter kom seks Swordfish-fly frå 
hangarskipet Ark Royal, med åtte sprengbomber og fire 
brannbomber kvar, og fekk inn treff på brakkene og hangaren. 
Bakken rista. Tysk antiluftskyts hamra mot dei britiske flya, og 
kasta lysglimt mot området rundt. Trass i intens luftvemeld 
kom dei britiske flya seg unna med små skadar. 



Over: Værnes vert bomba av britiske fly. (Biletet er utlånt av Tore Greiner Eggan.) 

Men dei fire flygarane, som vi skal verte kjende med, var 
uskadde. Seinare på dagen var det tid for revansje. Dei fire 
tilhøyrde 8. Stajfel, III. Gruppe i bombeskvadronen 
Kampfgeschwader 26. Eldstemann, som skulle vere pilot denne 
dagen var Uffz. Hans Liesske, f. 1913. 1 Han som vanlegvis var 
pilot, Lt. Hans Gohringer, f. 1916, tenestegjorde den 28. april 
som observatør. Han var frå Lahr i Baden-Wurttemberg, var 
gift, og hadde ein son på to og eit halvt år. 2 Sambandsmannen 
Ogefr. Friedrich Wilms, vart fødd i 1917. 3 Sistemann, 
flymekanikaren Gefr. Adolf Averkamp, f. 1917, var frå 
Coesfeld i Nordrhein-Westfahlen. Han var eldstemann av ni 
søsken, og vaks opp på ein gard. Han var gift med Katharina og 
hadde dottera Waltraud på eitt eller to år. 4 Nokre timar seinare 
den 28. april var dei klare til å ta av frå Værnes i ein Heinkel 
He 111. Dei sette kursen mot Sunnmøre. 


1 Brev frå Deutsche Dienststelle, 27. august 2010. 

2 Brev frå Axel Gohringer, 12. desember 2010 og 25. oktober 

2011. 

3 Brev frå Deutsche Dienststelle, 27. august 2010. 

4 Brev frå Magdalena Averkamp, 17. september 2010. 

Over: Bombeskadar på Værnes. (Biletet er utlånt av Tore Greiner Eggan.) 


Flyet 

Heinkel He 111, som dei flaug, var Luftwaffe sitt første 
moderne mellomtunge bombefly, og vart seinare i krigen det 
mest brukte tyske bombeflyet i slaget om Storbritannia. Flyet 
var aerodynamisk og raskt, solid bygd og var enkelt å flyge. 

Versaillestraktaten frå 1919 gav Tyskland forbod mot å ha eit 
eige flyvåpen. Luftwaffe vart oppløyst, og alle flya til 
Luftwaffe vart øydelagde. Men det var naturlegvis ikkje noko 
forbod mot sivil luftfart. Tyskarane rusta opp att i det skjulte, så 
i mellomkrigstida vart difor framtidige tyske pilotar for 
Luftwaffe opplærde i sivile flyskular. 

Fly konstruksjonen spegla den same militarismen i sivil 
forkledning. Heinkel He 111 vart designa av brørne Siegfried 
og Walther Gtinter i Heinkel-Flugzeugwerke etter ønske frå 

Lufthansa om eit raskt passasjer- og postfly, men 
flyprodusenten såg raskt at talet på bestillingar til slike føremål 
kom til å vere avgrensa, og at det ville vere ein føremon om ein 
enkelt kunne konvertere flyet til eit bombefly. Slik kunne ein 
og ta ein bit av den lukrative marknaden for militærfly. Ernst 
Heinkel hadde nemleg allereie i juni 1933 fått signal frå Albert 
Kesselring frå Reichskommisariat flir die Luftfahrt om at eit 
tysk flyvåpen kom til å verte oppretta. 5 Heinkel valde difor å 
produsere eit fly som kunne fylle begge rollene, men det var 
tydeleg at prosjektet var innretta mot det framtidige Luftwaffe. 

Utviklinga av Heinkel He 111 starta tidleg i 1934, og flyet var i 
realiteten ei oppskalert tomotorutgåve av flyet Heinkel He 70 
Blitz 6 7 , som hadde sett fleire fartsrekordar. Den første 
prototypen til Heinkel He 111 flaug om lag eitt år etter, i januar 
1935, like før Luftwaffe formelt vart oppretta. Først den 10. 
januar 1936 vart Heinkel He 111 synt fram på Tempelhof i 
Berlin - som ”verdas raskaste passasjerfly”. 1 Få visste at den 
militære varianten på det tidspunktet allereie var i 
masseproduksjon. 

Flyet hadde eit vengespenn på 22,6 meter, var 16,4 meter langt 
og bygd i aluminium. Det mest karakteristiske med Heinkel He 
111 var den store pleksiglasnasen, som gav ei fantastisk utsikt i 
nesten alle retningar. Instrumentpanelet var plassert i taket for å 
gje maksimal utsikt. Piloten sat på venstre side, medan 
observatøren sat på den høgre sida. Det var ikkje noko tett golv 
under piloten, berre pleksiglas, og fotpedalane hans stod på 
armar. Armkontrollen stod på ei arm som var festa mellom 
piloten og observatøren, og kunne svingast over til 
observatøren dersom piloten var ute av stand til å flyge. Det var 


6 Nowarra, 1980, s. 26. 

6 Mondey, 2006, s. 83-84. 

7 Mackay, 2003, s. 10. 

eit smalt metallgolv fram til maskingeværposisjonen, som låg 
på høgre side i nasen for å ikkje forstyrre utsikta til piloten. Der 
var og bombesiktet plassert. Men alt pleksiglaset hadde og 
ulemper: Piloten kunne bli blenda i sterkt solskin, og i regnver 
vart sikta dårleg. Bak pilotane var bomber på 250 og 50 kilo 
plasserte på to rader mot ytterveggane, vertikalt og med nasen 
opp. På grunn av vekta av bombene var flyramma forsterka, og 
det var ein vegg på kvar side. Det gjekk ein trong gang frå 
kabinen og bakover. Rett bak avdelinga med bombene var 
radioutstyret Funkgeråt 10 (FuG X) og maskingeværposisjonen 
på taket. Litt lenger bak var det ein maskingeværposisjon som 
stakk ut frå flykroppen på undersida. Alt i alt var flyet ein 
svært elegant og straumlinjeforma konstruksjon. Flyet hadde 
ikkje trykkabin eller oppvarming, så høgda kunne vere 
ubehageleg for mannskapet, og temperaturen inne i flyet kunne 
falle ned til under 40 kuldegrader om vinteren. 



Over: Frå cockpiten i ein Heinkel He 111. (Foto: Thierry Deutch.) 








R] 



Over: Bombeavdelinga sett frå cockpiten. I bakgrunnen kan ein sjå sambandsmannen 
posisjon og sambandsutstyret. (Foto: Mikael Olrog.) 




Fleire fly vart sende til borgarkrigen i Spania frå 1937, og 
kombinasjonen av kraftige motorar og, for den tida å vere, 
avansert aerodynamikk, gjorde at ein Heinkel He 111 kunne 
flyge raskare enn somme jagarfly 8 , i dei fleste tilfelle raskt nok 
til å unngå luftkamp. Den tyske overkommandoen utvikla med 
bakgrunn i dette ein strategi som omhandla bombing i fullt 
dagslys og med minimal eller inga jagarflystøtte. Denne 
strategien vart skjebnesvanger, spesielt i krigen mot 
Storbritannia, der dei møtte raskare og betre væpna jagarfly 
enn tidlegare. 

Modellane vart stadig utbetra, og i 1940 var Heinkel He 111 
allereie modifisert på fleire område. Ein betydeleg skilnad var 
overgangen frå Daimler-Benz 601A til Jumo 21 ID motorar 
som maksimalt gav om lag 1.184 hestekrefter kvar (883 kW), 
avhengig av høgde. 9 Begge motorar vart og brukt på 
enkeltmotors fly. Daimler-Benz motoren vart brukt som 
standard på mellom anna Messerschmitt Bf 109, medan Jumo 
21 ID var den same motoren som på det velkjende 
stupbombeflyet Junkers Ju 87 Stuka . 10 Motoren var væskekjølt 
med tolv sylindrar, hadde automatisk luftkompressor, og gjekk 
på 87 oktan bensin. 11 Bensintankane var i vengene, og tok 3400 
liter. Heilt tom vog denne varianten om lag 7.700 kilo. men 
kunne maksimalt ta av med ei vekt på 14.000 kilo. Toppfarta 
var 415 km/t i 5.000 meters høgd. 


8 Donald, 1994, s. 98. 

9 Kay, 2004, s. 271-272. 

10 Mondey, 2006, s. 111,166. 

11 Kay, 2004, s. 271-272. 

12 Donald, 1994, s. 101. Tekniske data er for varianten H~3, 
som truleg var typen som naudlanda på Hjorthol. III./KG 26 
vart utrusta med slike fly frå november 1939. Schmidt, 1990, 
s. 31. 

Over: Bilete frå bakerste del av flyet og framover mot bombeavdelinga. Gondolen er plassert 
under nedste del av biletet. (Foto: Mikael Olrog.) 


I løpet av dei første månadane av krigen vart flyet utstyrt med 
enda fleire maskingevær. Flyet var opphavleg utstyrt med tre 
7,92 mm MG 15 maskingevær: Eitt heilt framme i nasen, eitt 
som skaut bakover frå taket og eitt som skaut nedover og bak. 
Heinkel He 111H-2 var den første varianten til å ha to ekstra 
maskingevær for å skyte gjennom sidevindauga. Nokre fly fekk 
ei 20 mm MG FF maskinkanon for å skyte framover frå 
gondolen eller frå nasen på flyet, som først og fremst vart nytta 
i lågtflygande åtak mot skip. 


12 


Mannskapet 

Flyet hadde vanlegvis eit mannskap på fire: Ein pilot, ein 
observatør, ein sambandsmann og ein flymekanikar. Medan 
piloten hadde ansvaret for å føre flyet, hadde observatøren i 
oppgåve å hjelpe piloten med navigasjon og anna arbeid som 
gjorde piloten si oppgåve enklare. Han sat til høgre for piloten. 
I tillegg var det observatøren som gjennom bombesiktet i 
golvet i nasen skulle syte for at bombene råka der dei skulle. 
Vart flyet angripe av fiendar, eller det var snakk om å angripe 
mål på bakken med maskingevær, kunne observatøren skyte 
med maskingeværet heilt framme i flyet. Bak gangen frå 
piloten og observatøren sat sambandsmannen og 
flymekanikaren. Sambandsmannen sat om lag midt i flyet i ein 
liten hengestol som løfta han heilt opp i ein liten 
pleksiglaskuppel rett over vengene. Der sat han perfekt plassert 
både for Funkgerdt (FuG X) radioen og maskingeværet, som 
var vendt bakover. Med radioen kunne han sende morsesignal 
på lang- og kortbølgjefrekvensar, og han kunne snakke med 
andre fly eller mannskap på bakken over kortbølgjeradio. Det 
var difor mogleg å informere andre fly om moglege mål eller 
åtvare mot fiendslege fly. I tillegg gjorde radioen det mogleg 
med talesamband mellom besetningsmedlemmane i lufta, og 
sambandsutstyr var innebygd i flygarluene. Høgda opp til 
hengestolen gjorde det og mogleg for mannskapet å kome seg 
fram og bak i flyet, forbi hans posisjon. Bak sambandsmannen 
var det flymekanikaren som vanlegvis var plassert. Oppgåvene 
hans var todelt: Han hadde med verkty for å gjere enkle 
reparasjonar, og i tillegg var han maskingeværskyttar. Flyet 
hadde maskingevær som peika i fleire retningar, men det mest 
vanlege var åtak bakfrå, og då tok han plass i ei ”seng” i 
gondolen på undersida av flyet. Det var ein utsett plass, som 

flygarar med svart humor kalla ” Sterbebett ” 13 - dødsleiet. 


Organiseringa av Luftwaffe 

Både Luftwaffe og all anna luftfart høyrde administrativt til 
Reichluftfahrtsministerium, med Hermann Gohring som 
Reichluftfahrtsminister og øvste sjef. Oberkommando der 
Luftwaffe var saman med Oberkommando des Heeres og 
Oberkommando der Kriegsmarine ei av tre greiner som sokna 
til Oberkommando der Wehrmacht, som Adolf Hitler hadde det 
overordna ansvaret for. 

Før krigen hadde Luftwaffe 4.201 operasjonelle fly. Av desse 
var det 1.191 bombefly, 361 stupbombarar, 788 jagarfly, 431 
jagarbombefly og 488 transportfly, 14 fordelt på fire Luftflotten, 
som kvar hadde ansvaret for kvar sin geografiske del av 
Tyskland. Men talet på Luftflotten vart utvida i løpet av krigen 
etter kvart som fleire område kom under tysk kontroll. 
Opphavleg var det Luftflotte 3, som vart skipa i Mtinchen i 
1939 og som hadde ansvaret for dei vestlege delane av 
Tyskland, som hadde hovudansvaret for dei første åtaka mot 
Noreg og Danmark. Som ei følgje av invasjonen vart Luftflotte 
5 oppretta i Hamburg den 12. april 1940, og overført til Oslo 
den 24. april. Luftflotte 5 hadde ansvaret for operasjonar i 
Noreg, Finland og Nord-Russland. Kvar Luftflotte vart delt inn 
i fleire administrative flydistrikt som dekka kvar sine 
geografiske område, og i flygarkorps - Fliegerkorps. Kvart 
flygarkorps hadde gjeme ansvaret for fleire skvadronar, med ei 
eiga forkorting som sa noko om funksjonen, til dømes JG 
{Jagdgeschwader), KG ( Kampfgeschwader ), KGr. 

(Kampfgruppe), LG ( Lehrgeschwader ) eller ZG 


13 Donald, 1994, s. 101. 

14 Corum, 1997, s. 271. 

(Zerstdrergeschwader ) følgd av eit vanleg tal og eit oppnamn. 
Skvadronen bestod vanlegvis av tre grupper som var 
nummerert med kvart sitt romartal, og skvadronen hadde til 
saman om lag 112 fly. Kvar Gruppe var vanlegvis samansett av 
36 fly og ein Stab (hovudkvarterfly) på ca 4 fly kvar. Og kvar 
Gruppe var samansett av tre Staffeln og ein Stab. Kvar Staffel 
var nummerert med vanlege tal uavhengig av kva Gruppe 
Staffel&a høyrde til. 1., 2. og 3. Staffel høyrde til Gruppe I, 4., 

5. og 6. Staffel til Gruppe II og 7., 8. og 9. Staffel til Gruppe 
III. Kvar Staffel vart delt inn i Schwarme på fire til seks fly, 
som gjerne vart delt inn i to underformasjonar kalla Ketten - 
tre fly som flaug i V-formasjon for å få maksimal utsikt. 

Luftwaffe på den tida var først og fremst eit taktisk flyvåpen 
som hadde i oppgåve å støtte hæren sine operasjonar. 
Bombeflya slo til mot ymse militære mål, medan jagarflya først 
og fremst hadde i oppgåve å sikre luftherredømet og bombeflya 
ved flyplassane. For å sikre maksimal støtte til hæren vart 
Luftwaffe organisert på ein måte som likna organiseringa til 
hæren, med stor grad av fleksibilitet. Skvadronar kunne 
overførast dit det var behov for dei, og dei hadde stor grad av 
fridom over slagmarka til å støtte bakkestyrkane. Dette tette 
samarbeidet mellom flyvåpenet og hæren var vellukka og ei av 
årsakene til den tyske suksessen tidleg i krigen. 


Løveskvadronen 

Kampfgeschwader 26 Lbwengeschwader (KG 26) var ein av 
mange tyske bombeskvadronar under den andre verdskrigen. 
Den vart skipa i Llineburg den 1. mai 1939. 15 Etter forslag frå 
den dåverande skvadronkommandanten, Oberst Freiherr 
Wolfram von Richthofen, vart skvadronen heitande ”vestigum 


15 de Zeng et al., Vol. 1 2007, s. 74; Schmidt 1990, s. 28-29. 

leonis” - løveskvadronen - oppkalla etter Henrik Løve. 16 På 
våpenskjoldet til skvadronen var ei sitjande løve med skrifta 
”vestigum leonis”, og våpenskjoldet vart plassert på kvart fly, 
lett synleg over og framfor vengen. Kvar Gruppe hadde ulike 
fargar på både våpenskjoldet og propellnavet. Staben hadde 
blå, I. Gruppe hadde svart, II. Gruppe hadde raud og III. 
Gruppe hadde gul. Alle våpenskjolda hadde kvit bakgrunn. 17 

Skvadronen var med på det polske felttoget frå 1. september 
1939, og låg då under Luftflotte 1. KG 26 bomba først og 
fremst polske jernbanelinjer, flyplassar og andre militære mål 
for å hjelpe hæren, gjerne langt bak fienden sine linjer. Mot 
slutten av kampanjen tok skvadronen del i bombinga av 
Warszawa. Den 12. september vart KG 26 trekt attende til 
Ltibeck. Til no hadde skvadronen bestått av Gruppe I. og II., 
men i november 1939 byrja oppsettinga av ei ny III. Gruppe. 
Skvadronen fekk ei ekstra Gruppe på 34 fly, dessutan 4 
stabsfly. Nokre av besetningane frå I. og II. Gruppe (veteranar 
frå felttoget i Polen) vart flytta til III. Gruppe, for å danne 
ryggraden i den nye gruppa. Skvadronen fekk full styrke ved å 
ta opp yngre besetningar frå flyskulane. 18 


16 Schmidt 1990, s. 28-29. Wolfram von Richthofen var fetter 
av den meir kjende Manfred von Richthofen, som hadde 80 
luftsigrar under den første verdskrigen, fleire enn nokon 
annan. Henrik Løve (1129-1195) var hertug av Sachsen og 
Bayern, og vart mest kjent for å ha fordrive slaviske 
folkeslag og kolonisert områda med tyske bønder. 
Våpenskjoldet hans var den braunschweigiske løva med 
innskrifta ” vestigia leones” (sic!). Schmidt 1990, s. 29. 

17 Schmidt, 1990, s. 30. 

18 Ibid., s. 31. 

Over: Ein Heinkel He 111 slepp ei bombe over Polen i 1939. (Bundesarchiv.) 


Men nesten alle dei tyske besetningane var samansett av 
nybyrjarar, og det var få erfarne pilotar. Luftwaffe var ungt, og 
måtte byggjast opp frå botnen av på nokre få år. 
Bombeflypilotar gjekk gjennom ei intensiv utdanning med 
40% flyutdanning, 20% teoretisk utdanning, 20% 
våpenutdanning, 10% militærteneste og 10% sport og anna. 
Teknisk personale og forvaltningspersonale hadde fagteneste i 
staden for flyutdanning. 19 

Første mål i utdanninga var å meistre flyet og å kunne 
navigere, og det vart gjennomført mange og lange flyturar. 
Men sjølv om det berre var trening kunne tekniske problem 
dukke opp av seg sjølv. Motorar kunne stoppe og det var 
naudsynt å flyge attende til flyplassen på ein motor eller finne 
ein stad og naudlande flyet. Alle flyturane vart sirleg notert i ei 
loggbok, og neste dag vart erfaringane gjennomgått i plenum. 


19 Ibid., s. 24. 

Ein annan del av flyginga var formasjonsflyging. Først tre og 
tre, og deretter i større og større grupper. Dei visste ikkje på 
dette tidspunktet at dei nesten ikkje skulle få bruk for 
formasjonsflyging i store grupper. 

Bombetrening var ein del av våpenutdanninga. Først var det 
tørrtrening på bakken med eit bombesikte som var montert 
over eit rørleg målteppe. Deretter kom målflygingar med 
betongbomber. Målområdet var eit område utan busetnad som 
hadde ei målskive på om lag 10 meter, og ikkje langt unna var 
det ein observasjonspost for å registrere treffa. 

Ein annan del av våpenutdanninga var skyting med 
maskingevær. Først på skytebanen på ei svingstong som skulle 
simulere det rørlege flyet. På svingstonga stod ein dreiekrans 
(lik den ein fann i flyet) med eit maskingevær. Dei øvde på å 
skyte mot ei rørleg skive som var 200-400 meter unna. Til slutt 
øvde dei på skyting frå lufta mot rørlege mål på bakken: Først 
observatøren som skaut frå sin posisjon i nasen, deretter 
sambandsmannen som skaut på målet frå sida og til slutt 
mekanikaren som skaut frå gondolen. 20 


Ibid ., s. 25. 

Over: Flygarar frå KG 26 øver på skyting med maskingevær. (Biletet er utlånt av Tore Greiner 
Eggan.) 

Det var og ei viss grad av spesialisering mellom dei ulike 
gruppene. I. og III. Gruppe vart først og fremst nytta til 
operasjonar for å støtte hæren, medan II. Gruppe i hovudsak 
vart nytta mot skipsfart. Dagen før invasjonen mot Noreg og 
Danmark slo 24 fly frå denne gruppa til i eit mislukka åtak mot 
den britiske marinen som var samla i Scapa Flow. Tre fly gjekk 
tapt, medan eitt fly klarte å flyge over Nordsjøen, og krasjlanda 
ved Delmenhorst med berre éin overlevande. 21 


Weseriibung 

Før invasjonen av Danmark og Noreg vart KG 26 plassert 
under X Fliegerkorps under leiing av Generelløytnant Hans 
Geissler. I./KG 26 med 36 fly var plassert i Varel ved 


21 Shores et al., 1991, s. 226. Dei tyske tapa er lista opp i 
Schmidt, 1990, s. 349. 

Wilhelmshaven, medan II./KG 26 med 36 fly var plassert ikkje 
langt unna, i Marx. III./KG 26 med sine 26 fly var plassert i 
Westerland, like ved grensa til Danmark, og KG 26 tok av frå 
desse flyplassane for å råke mål i Noreg den 9. april 1940. Dei 
skulle ta av slik at dei var over måla nøyaktig kl. 0500. III./KG 
26 kom til Oslo samstundes med transportfly som frakta 
fallskjermtroppar og forsyningar, 22 i tillegg til 8 Messerschmitt 
Bf 110 frå l./ZG 76 som eskorte. Ei bølgje transportfly som 
kom ein halvtime tidlegare måtte snu på grunn av tåke. Etter ei 
formasjonsflyging over Oslo vart dei møtt av sju norske 
Gloster Gladiator jagarfly frå Jagevingen på Fornebu. 23 Ein 
Heinkel He 111 frå 9. Staffel vart nedskoten av antiluftskyts, og 
var III./KG 26 sitt einaste tap den dagen. 24 Dei norske flya 
forsvann raskt. Etter å ha slått ut antiluftskytset med 
maskingeværeld og bomber, kunne transportflya lande på 
Fornebu. III./KG 26 flaug deretter til Stavanger og vart sett inn 
på nytt seinare på dagen mot Oscarsborg festning. 25 


22 Schmidt, 1990, s. 54. 

23 Shores et al., 1991, s. 220; Mæsel, 1990, s. 46. 

24 Schmidt 1990, s. 357. Flyet hadde eit mannskap på tre; 
Uffz. Georg Ott omkom, medan Fw. Heinz Thiemann og Fw. 
Heinrich Dietz vart såra. Ibid. Dei norske pilotane 
rapporterte om totalt fem nedskotne fly: to Messerschmitt Bf 
110, to Heinkel He 111 og eitt Junkers Ju 52/3m transportfly 
med mannskap og 12 soldatar. I realiteten mista tyskarane 
berre to Messerschmitt Bf 110 og eitt Junkers Ju 52/3m i 
luftkamp. Men dei mista og seks Junkers Ju 52/3m, ein 
Messerschmitt Bf 110 og ein Heinkel He 111 på grunn av 
antiluftskyts. Shores et al ., 1991, s. 236. 

25 Mæsel, 1990, s. 46. Det var ikkje uvanleg med fleire 
oppdrag per dag. Skvadronen var klar til innsats nesten 
døgnet rundt, og det var ikkje uvanleg for eit mannskap med 
12 timar flyging per dag, med korte pausar. Tap av fly og 

Over: Ein Heinkel He 111 som naudlanda på Fornebu 9. april. (Biletet er utlånt av Tore Greiner 
Eggan.) 


mannskap auka belastninga på resterande personell. Schmidt, 
1990, s. 61. 



Over: Flyvrak på Sola. (Biletet er utlånt av Tore Greiner Eggan.) 


Det norske flyvåpenet hadde skapt få problem for Luftwaffe, 
som hadde minimale tap. Allereie om morgonen den 10. april 
hadde tyskarane kontroll over flyplassane i Oslo, Kristiansand, 
Stavanger og Trondheim, og kunne flyge inn hundrevis av 
transportfly fullasta med soldatar, utstyr og forsyningar. Tysk 
herredøme i lufta og stadig nye forsyningar sikra at 
maktbalansen gjekk i tysk favør for kvar dag. Med ei 
rekkjevidde på om lag 2.100 kilometer, kunne ein Heinkel He 
111 i teorien flyge frå Alborg og til Mo i Rana og attende. Alle 
mål i Sør-Noreg kunne difor enkelt råkast. Likevel vart ikkje 
skvadronen verande i Alborg. Dei var stasjonert der til 16. 

april, og vart deretter flytta til Stavanger. Mot slutten av april, 
då det vart klart at felttoget i Sør-Noreg nærma seg slutten, vart 
skvadronen flytta til Trondheim for å vere nærare mål i Nord- 
Noreg. 

Nordmennene var på defensiven og trakk seg attende opp 
Gudbrandsdalen, men det hadde alt kome ei alliert landing 
beståande av den britiske 146th Brigade og tre bataljonar 
franske alpejegerar i Namsos den 14. april. Same dag kom ei 
alliert landing i Harstad, beståande av 24th Brigade, tre 
bataljonar franske alpejegerar og to bataljonar 
framandlegionærar og ein polsk brigade. Tre dagar seinare 
landa dei britiske 15th Brigade og 148th Brigade i Åndalsnes. 
Styrkane i Åndalsnes og Namsos skulle etter planen ta 
Trondheim i ein knipetangmanøver. Det var ein god sjanse for 
at dette kunne lukkast fordi tyskarane på dette tidspunktet berre 
hadde om lag 2.000 mann der. 26 



Over: Bombeskadar i Namsos. (Biletet er utlånt av Tore Greiner Eggan.) 


Shores et al ., 1991, s. 265. 

Dei to britiske brigadane som landa i Åndalsnes, rykte fram til 
Dombås, men det viste seg fort at nordmennene hadde behov 
for hjelp til å stoppe ty skarane i Gudbrandsdalen, og styrken 
måtte difor ta vegen sørover i staden for å svinge nord mot 
Trondheim. Dei bidrog til at tyskarane sin frammarsj vart 
stoppa mellombels ved Kvam og Otta. Men tyskarane gjekk 
rundt stillingane. Og den tyske styrken som rykte fram opp 
Østerdalen trua med å stenge dei allierte soldatane inne. 

Luftwaffe kunne i realiteten flyge uhindra og bombe 
bakkestyrkane slik dei ville, og dei allierte troppane der ba 
fortvila om hjelp. 

Britane hadde på det tidspunktet ingen hangarskip innan 
rekkjevidde, og kunne difor ikkje nå dei tyske bombeflya med 
jagarfly. Den 19. april vart Gloster Gladiator flya frå 263. 
Squadron RAF beordra om å flyge til Scapa Flow, der dei 
skulle lande på hangarskipet Glorious, som akkurat hadde 
kome frå Gibraltar. Den 22. april kasta hangarskipa Glorious 
og Ark Royal loss med kurs for Noreg. 

Det norske luftforsvaret hadde likevel nokre få operasjonelle 
jagarfly att på den islagde Vangsmjøsa, trass i at flyplassane var 
på tyske hender. Same dag som hangarskipa drog frå 
Storbritannia kom offiserar frå RAF til Åndalsnes, og saman 
med 200 lokale hjelparar fekk dei rydda ei flystripe på det 
islagde Lesjaskogvatnet. 

Den 24. april tok Gloster Gladiator flya av frå Glorious i to 
grupper på ni fly kvar. To Blackburn B-24 Skua fly, flogne av 
sørafrikanaren Sub Lt. Guy Brokensha og Lt. Harry Torrin, leia 
dei to gruppene for å hjelpe dei med å finne fram. Guy 
Brokensha skreiv seinare heim om flyturen: 

” Veret var dårleg, snø, sterk vind og det mest uvenlege havet 
eg har sett - og kaldt, kaldt. [...] Eg klatra til 10.000fot og 
måtte deretter lese kart for å finne innsjøen. [...] Alt såg 

fredeleg ut, fjordane var stille som glas, og gjenskinet frå 
fjelltoppane med snø på, furutrea, små landsbyar og fiskebåtar 
må ein sjå for å tru. [...] Det var ikkje teikn til liv då vi først 
landa, [...] men halvvegs ned skøytebanen - for det var dét det 
såg ut som - vart den plutseleg levande med menneske. [...] På 
veg ut av dalen brukte vi all tida vår på å vinke og å vise oss 
fram til vitskremde nordmenn, inkludert bom, som sprang som 
galne eller kasta seg flate då vi kom, og tydelegvis venta å 
verte skotne på. ” 27 

Med dei nye flya kunne ein til ei viss grad verne troppane frå 
lufta. Men Gloster Gladiator flya var hadde låg toppfart, og 
tyske pilotar kunne difor framleis lite på fart for å kome seg 
unna. Det var fram til no nesten berre når tyske bombefly gjekk 
til åtak på britiske eller franske krigsskip at tapa kom. 

Allereie dagen etter, den 25. april, tok KG 26 saman med KG 
54, KG 30, LG 1 og ZG 76 del i åtak på Lesjaskog og i andre 
tokt for å støtte tyske bakkestyrkar. Dei sleppte 54,5 tonn 
bomber, og viktigast av alt, 13 Gloster Gladiator og 5 
Blackburn B-24 Skua på Lesjaskogvatnet vart øydelagde. 28 Det 
var eit katastrofalt nederlag for dei allierte styrkane. 


27 Sitert frå Cull, 2011, s. 82. Guy Brokensha hadde reist frå 
Sør-Afrika for å verte med i Royal Air Force, men vart avvist 
fordi han hadde hatt pleuritt i tiårsalderen. Han prøvde 
difor på nytt i Fleet Air Arm, og skreiv eit brev til 
foreldra sine om korleis det gjekk: ” Då eg vart intervjua 
av RAF vart eg spurt om eg hadde hatt pleuritt eller 
lungebetennelse, så eg sa ja’ , og på grunn av dette vart 
eg avvist. Så eg søkte om å kome inn i Fleet Air Arm, der dei 
stilte det same spørsmålet. Eg veit du alltid har sagt at vi 
aldri må lyge, far, men denne gongen sa eg ’ nei , og eg kom 
inn. Eg må flyge. ” Brev frå David Brokensha 20. august 2011. 

28 Shores, 1990, s. 290. 

Utan kraftig tysk bombing kunne dei allierte styrkane ha halde 
ut lenger, men med omsyn til katastrofen den 25. april og den 
alvorlege militære situasjonen elles, vart det snart klart at dei 
allierte styrkane måtte trekkjast attende, 29 og ordren om 
evakuering vart gitt den 27. april. 


Over: Norske gardistar på defensiven. (Foto: Erling Auestad. Biletet er utlånt av Jan Oddbjørn 
Kolmann Johnsen.) 



Over: KG 26 bombar Sunndalsøra. (Biletet er utlånt av Tore Greiner Eggan.) 


Under: ... Og slik såg det ut på bakken. (Foto: Erling Auestad. Biletet er utlånt av Jan 
Oddbjørn Kolmann Johnsen.) 



27 







Hangarskipa Glorious og Ark Royal var no på plass utanfor 
norskekysten. For å vere mest mogleg i fred under den 
påfølgjande evakueringa avgjorde britane å gå til åtak på tyske 
flyplassar, og å la fly av typen Blackburn B-24 Skua patruljere 
området ved Åndalsnes for å dekkje den allierte retretten. Dette 
skapte problem for ueskorterte tyske bombefly. 

Dei tyske åtaka var no i stor grad konsentrert om dei allierte 
styrkane ved Åndalsnes - den sørlege armen på den allierte 
knipetangmanøveren. (Den allierte offensiven ved Namsos var 
for lengst stoppa opp, og styrkane vart hardt bomba av tyske 
fly. 30 ) Totalt 61 Heinkel He 111 frå KG 26, KG 54 og LG 1, og 
34 Junkers Ju 88 frå KG 30 var med på åtaka på Åndalsnes og 
på skip i Romsdalsfjorden om morgonen den 27. april. 31 

Av desse fekk III./KG 26 inn bombetreff på tankaren Delius og 
eskortefartyet HMS Black Swan, og skada begge. Dei bomba 
Åndalsnes og Molde, og øydela vegen mellom Åndalsnes og 
Lesjaskog: I følgje den tyske operasjonsloggen vart ” vegen 
øydelagd med to fulltreffarar. Jernbanestasjonen og 

32 

jernbanespor i alle fall fullstendig øydelagde Dei observerte 
og troppetransportar som drog seg attende mot Lesja, og gjekk 
til åtak: ” Troppetransportar på vegen mellom Dombås-Lesja 


30 Ein britisk soldat i Namsos klaga til ein journalist frå 
The United Press nokre dagar seinare: ” [Tyskarane] flyg over 
oss som om dei flyg over sin eigen flyplass. Dei ga oss eit 
reint helvete i kampane den siste tida. ” Ein fransk soldat 
som kom ut frå eit bomberom la til: ” Vi skulle ønske folka 
våre kunne sende nokre fly for å jage bort tyskarane. ” New 
York Times, 1. Mai 1940. 

31 Lagebericht Nr. 21, 27. april 1940. 

32 Ibid. 

oo 

angripne med maskingevær .” 

Dei var nær ved å treffe to britiske kryssarar ved Åndalsnes, og 
tyskarane registrerte bombetreff 10-20 meter ved sida av eitt av 
skipa. Same kveld vart dei siste Gladiatorflya ved Lesjaskog 
øydelagde av eigne bakkemannskap. Deretter gjekk dei om 
bord på det franske lasteskipet Cap Blanc der dei møtte 
pilotane, som hadde reist i førevegen. 34 



Over: Bomber på 50 kilo vert lasta om bord på ein Heinkel He 111 frå KG 26 på Værnes. 
(Biletet er utlånt av Tore Greiner Eggan.) 


Men etter at jagarflya frå hangarskipa dukka opp hadde 
Luftwaffe større tap enn på lenge: Dei miste fem bombefly den 
27. april. 

Dei allierte kommandantane byrja retretten frå Åndalsnes og 
Namsos den 28. april, og ved Åndalsnes var det ein konvoi 


33 Ibid. 

34 Shores, 1990, s. 295. 

- 30 - 




med kodenamnet TM 1 som skulle evakuere styrkane. 
Tyskarane ville naturlegvis slå til mot denne konvoien og mot 
all anna skipstrafikk på strekninga Åndalsnes og Ålesund. Men 
andre mål vart og råka. 


Lagnadsdagen 

Det var klart og fint ver sundag den 28. april. Tyskarane såg 
ikkje ut til å ha lært noko av tapa dagen før, og kunne enkelt ha 
unngått store tap med eskorte frå nokre få Messerschmitt Bf 
110 frå Værnes, som var meir enn jamgode med alle 
hangarbaserte britiske jagarfly i lufta over Noreg på det 
tidspunktet, og som ville ha gjort britane ute av stand til å 
verne sin eigen konvoi frå lufta. Britiske jagarfly frå fastlandet 
mangla nemleg rekkjevidde til å patruljere over Noreg, for i 
motsetnad til tyskarane mangla dei eit tungt jagarfly med stor 
rekkjevidde, som tyskarane hadde i Messerschmitt Bf 110. 
Jagarflya på hangarskipa var på den tida vanlegvis tregare og 
mindre moderne enn dei landbaserte jagarflya, og det var desse 
dei no måtte lite på. 

Tyskarane sette standarden frå morgonen av: LG 1 hadde 17 
Heinkel He 111 i tillegg til 15 Junkers Junkers Ju 88 og gjekk 
til åtak på frakt- og dampskip ved Vestnes og Stangvik. Dei 
bomba Molde, som operasjonsloggen sa: ” Bombe treff mellom 
anna på ankerplass. Byen brenn. ” 35 KG 30 var ute med 34 
Junkers Ju 88 og gjekk til åtak på skipstrafikk utanfor Ålesund, 
der dei søkkte eit transportskip på om lag 15.000 tonn. I tillegg 
bomba dei Kristiansund: ”Bombetreffpå kaia. Lagerhus, 
bryggje, og tankanlegg (storbrann).” Ein skyttar i ein Junkers 


35 Lagebericht Nr. 21, 28. april 1940. Kongen og regjeringa 
var då i Molde. 

36 Ibid. 

Ju 88 hevda å ha skote ned ein Blackburn B-24 Skua: ”Ein 
Skua vart til å sjå etter nedskoten av sambandsmann. Styrta frå 
200 meters høgd.” 31 

I./KG 40 sende eit rekognoseringsfly til Narvik - ein 
firemotors Focke-Wulf Fw 200. St.G. 1 med 11 Junkers Ju 87 
stupbombefly gjekk til åtak på skipstrafikk ved Namsos. KGr. 
100 med 12 Heinkel He 111 bomba Namsos og jernbanen 
mellom Namsos og Grong og gjekk til åtak på eit britisk 
slagskip som var der saman med ein tung kryssar og eit 
tankskip. I./KG 4 gjekk til åtak på ein kryssar i 
Romsdalsfjorden utan å råke: 

”Høgåtak på ein kryssar i Romsdalsfj orden frå 3000 meter 
utan hell. Transportskip iMoldefjorden. [...] Fleire harde treff 

38 

utanbords. [...] Olje spor i vatnet .” 

Hamneanlegga i Molde og Åndalsnes vart bomba og råka av 
bomber på 50 og 250 kilo. Flya gjekk og til åtak på 
motorkøyrety på vegen mellom Dombås og Åndalsnes, bomba 
dei med 50 kilos bomber og skaut på dei med maskingevær: 
”Nokre køyrety velta.” 39 Tyske flygarar gjekk dessutan til åtak 
på det dei feilaktig trudde var tre uskadde fly på 
Lesjaskogvatnet, og bomba dei med 50 kilos bomber og skaut 
på dei med maskingevær. Stabsflyet til KG 4 speida etter 
troppar i området Oppdal, Trondheim og Kristiansund, men såg 
ingen. II./KG 4 bomba mål ved Otta og Ulsberg. 40 

Flyplassen på Værnes var den einaste flyplassen som var 
høveleg for mål i Nord-Noreg. Dei andre flyplassane, som til 
dømes Sola, hadde Narvik så vidt utanfor rekkjevidde. Værnes 


37 Ibid. 

38 Ibid. 

39 Ibid 

40 Ibid 

vart ofte angripen av allierte fly, og vrak av øydelagde tyske fly 
låg spreidde rundt rullebanen. Tyskarane såg på flyplassen som 
ueigna, og han hadde ikkje eingong standarden til ein vanleg 
feltflyplass på denne tida. Lengda på rullebanen rakk så vidt til 
eit Junkers Ju 52/3m transportfly, men var eigentleg ikkje 
tilstrekkeleg for kampfly. Og i tillegg gjorde mildver og hard 
bruk rullebanen om til gjørme. Tyskarane retta på dette ved å 
lage ein rullebane av tre, saman med norske hjelparar. Den nye 
rullebanen var blitt ferdig mot slutten av april, men trass i nytt 
dekke var han altfor kort. Det var heller ikkje mogleg å utvide 
han meir på grunn av mangel på flate. 41 



Over: Heinkel He 111 frå KG 26 på Værnes. (Biletet er utlånt av Tore Greiner Eggan.) 


Schmidt, 1990, s. 57. 

Over: Bomber på rad og rekkje ved sidan av rullebanen på Værnes. 


Under: Ein sovesal på Værnes for KG 26. Tilhøva inne var svært spartanske. (Begge bileta er 
utlånt av Tore Greiner Eggan.) 

Dei første flya frå III./KG 26 gjekk ut frå Værnes klokka 0900 
om morgonen. 42 For i det heile å ha ein sjanse til å ta av med 
full tank og 2000 kilo bomber, måtte dei ta i bruk absolutt heile 
rullebanen. Når flyet var i startposisjon, sette dei på bremsene 
og ga full gass. Først når bakhjulet letta frå bakken sleppte dei 
bremsene. Flya humpa og skaka over dei grove treplankane og 
klarte så vidt å lette før slutten av rullebana. Landingshjula vart 
trekte inn med ein gong. Alle om bord pusta letta ut når starten 
var over og flyet var i lufta. 43 



Over: Å ta av eller lande på ei kort rullebane var risikabelt, og av og til gjekk det gale. Her er 
det ein Heinkel He 111 frå KG 26 på Værnes som har havarert. Legg og merke til det havarerte 
flyet til venstre i bakgrunnen. (Biletet er utlånt av Tore Greiner Eggan.) 


42 Lagebericht Nr. 21, 28. april 1940. 

43 Schmidt, 1990, s. 57. 

På veg ut Trondheimsfjorden gjekk dei til åtak på ein lett 
kryssar: ”Råka med ein SC 250 i hekken på ein lett kryssar. Tre 
SC 250 råka rett bak hekken og ved ripa. Kryssaren gjekk ned 
til om lag halv fart etter åtaket.” 44 

På same stad råka dei ein annan lett kryssar. Eit dampskip på ca 
7000 tonn vart råka av ei 250 kilos bombe klokka 0930. 45 

Flya frå III./KG 26 arbeidde seg stadig lenger sør. Om lag 
klokka 1100 var det nokre fly som gjekk til åtak på eit 
transportskip på om lag 10.000 tonn i munningen av 
Moldefjorden. Tre 250 kilos bomber råka like ved sida av 
skipet. No nærma klokka seg 1200, og vegen mellom Øye og 
Rindal vart råka av bomber. Andre fly bomba Åndalsnes, der 
dei råka jernbaneskinner og bygningar. 46 

På same tid var Ark Royal plassert nordvest for Ålesund, men 
no vart hangarskipet oppdaga av tyske fly frå 2./LG 1 som 
rapporterte om funnet over radio. 

Nesten ein time tidlegare, klokka 1105, tok seks Blackburn B- 
24 Skua fly av frå Ark Royal - tre frå 803. Squadron og tre frå 
800. Squadron. Blackburn B-24 Skua var eit toseters 
hangarbasert jagarbombefly. Det hadde ein brei luftkjølt motor 
som ikkje var kraftig nok for eit såpass stort fly. Resultatet vart 
relativt låg toppfart for eit jagarfly i 1940, men det var omtrent 
like raskt som ein Heinkel He 111. Flyet hadde middels gode 
våpen: Fire fastmonsterte 7,7 mm Browning maskingevær, og 
eit fleksibelt 7,7 mm Vickers K maskingevær som observatøren 
skaut bakover med. 

Bak spakane i to av flya sat Lt. Cdr. William Lucy og Sub Lt. 
Guy Brokansha. Willian Lucy var fødd i 1910 og frå Sutton 


44 Lagebericht Nr. 21, 28. april 1940. 

45 Ibid. 

46 Ibid. 

Valence, Kent, England. 47 Den 10. april hadde han leia 16 fly i 
det vellukka åtaket på den lette tyske kryssaren Konigsberg i 
Bergen, som vart søkkt. Han hadde til no i krigen skote ned 4 
tyske fly. Guy Brokensha, fødd 1918, var opphavleg frå 
Durban i Sør-Afrika, men gifte seg og budde i Wick, Caithness, 
Skottland. Dagen før hadde han vore med på å skyte ned sitt 
første fly, ein Heinkel He 111 frå III./KG 26, saman med Lt. 
Les ’Skeet’ Harris. 48 



Over: Tyskarar inspiserer bombeskadane i Bergen hamn etter åtaket på Konigsberg den 10. 
april. (Biletet er utlånt av Tore Greiner Eggan,) 


47 Brev frå Ian Caldwell, 2. oktober 2011. William Lucy var 
sonen til Francis William Lucy og Violet Lucy. Han var den 
andre sonen i faren sitt andre ekteskap. Tanta til Ian 
Caldwell, som no er 91 år gamal, hugsar fetteren slik: ” Han 
var ein god tennisspelar, pen, men ikkje sjølvgod.” Ib id. 

48 Cull, 2011, s. 97. Av mannskapet på fire vart Fw. Hans 
Giezen og Gefr. Kurt Sipps såra og tekne til sjukehuset på 
Åndalsnes, der dei seinare vart frigjevne av tyskarane. 
Piloten Oblt. Hans-Ludwig Steinbach og observatøren Uffz. 
Willi Liermann prøvde å kome seg til dei tyske linjene, men 
vart tekne til fange og sende til England. Ibid. 

Klokka 1218 såg formasjonen på seks ein Junkers Ju 88 frå 
I./KG 30 som bomba eit skip utanfor Ålesund. Dei britiske flya 
gjekk raskt til åtak. William Lucy var den første som skaut, og 
råka flyet med ei kort salve. Guy Brokensha skaut deretter ei 
salve som bomma på det tyske flyet. Ein tredje pilot, PO 
Johnson, råka flyet godt, og flyet skal deretter ha krasja. Ein 
halvtime seinare fekk dei auge på åtte Heinkel He 111 frå 
4./KG 26, og dei britiske flya gjekk til åtak på ein 
underformasjon på tre fly i formasjonen. William Lucy og Guy 
Brokensha opna eld og råka begge motorane på 
Staffelkapteinen sitt fly, Hptm. Eberhard Schnorr von 
Carolsfeld. 49 Flyet naudlanda i sjøen utanfor Storholmen fyr. 
Alle om bord overlevde åtaket, og kameratane deira observerte 
dei like etter i ei jolle. 50 Dei redda seg i land ved fyret. Neste 
dag vart dei oppdaga av fyrvaktaren og tekne med til Ålesund 
der dei gjekk i britisk krigsfangenskap. 51 

Dei britiske flya jaga deretter dei andre flya frå den tyske 
formasjonen, og fleire av dei sleppte bombene i sjøen for å 
sleppe unna. To av flya var tydeleg skada av maskingeværeld. 
Men desse vart jaga mot dei tre andre Skuaene i formasjonen, 
som alle opna eld mot flyet til Fw. Karl Pfluger. 52 Flyet tok fyr 


49 Schmidt, 1990, s. 350. Dei andre om bord var observatøren 
Fw. Karl Babkuhl, sambandsmannen Ofw. Walter Cramer, og 

flymekanikaren Ofw. Heinz Vogel. 

50 Ibid. , s. 350; ” Ein stor del av flya utsett for 

ant i luft skyts frå sjøstridskrefter. Kraftig antiluftskyts. 
Eitt fly vart nedskote i flammar. Utanfor Ålesund fekk nok 
eit fly (besetninga til Staffelkapitån Hpt von Schnorr) 
tilsynelatande så kraftige treff at det gjekk ned i sjøen i 
kvadrant 06 aust 42 28. Observert i jolle. ” Lagebericht Nr 
21, 28. april 1940. 

51 Flatmark et al., 2006, s. 31. 

52 Shores 1990, s. 296. Dei andre om bord var observatøren 

og fall i sjøen i Kjørsvika på Fræna. Alle om bord omkom. 
Lucy, Brokensha og Johnson gjekk deretter til åtak på ein 
Junkers Ju 88, men han kom seg unna. 

Flya i 800. Squadron hadde gått tomme for ammunisjon, men 
flaug likevel rett mot nye tyske formasjonar fem gonger, og 
formasjonane vart brotne opp. I den tyske operasjonsloggen 
skreiv ein forbausa tyskar: 

"Ein underformasjon av engelske jagarfly identifisert i 
Moldefjorden. Dei gjekk ikkje til åtak sjølv om dei flaug forbi 
[vare fly] berre hundre meter unna." 



Over: Ein Heinkel He 111 frå KG 26 med kulehol etter luftkamp. (Biletet er utlånt av Tore 
Greiner Eggan.) 


Uffz. Hans Tråumner, sambandsmannen Uffz. Gerold Simdorn og 
flymekanikaren Ofw. Jakob Best. Namentliche Verluste. I' 
Schmidt, 1990, s. 349-350. 

53 Lagebericht Nr 21, 28. april 1940. 

No kom flyet frå III./KG 26 med Liesske, Gohringer, Wilms og 
Averkamp inn i det same området saman med fleire andre tyske 
fly. Flya i 803. Squadron hadde framleis ammunisjon igjen, og 
sikta seg inn mot deira underformasjon på tre fly. 

Liesske og dei andre tyske pilotane gjorde unnvikande 
manøvrar for å flykte. Under åtak av fiendefly var det kvart fly 
for seg: Flya i formasjonen slapp bombene og spreidde seg i 
alle retningar. Liesske freista å flykte sørover og tok sikte på ei 
sky. Inne i det iskalde flyet tok Wilms og Averkamp grep om 
kvart sitt MG 15 maskingevær med trommemagasin, som 
kunne skyte meir enn 1000 skot i minuttet. Wilms på sin faste 
plass ved radioen, og Averkamp tok plass i ”senga” i gondolen. 
Dei var kledd for kamp. På seg hadde dei høge lérstøvlar og 
flydressar. På hovudet hadde dei flygarluer av skinn med 
innebygd sambandsutstyr. I stor høgd kunne dei og ha på 
oksygenmasker, tilkopla små flasker med oksygen. 



Over: Tysk bombeflymannskap i Noreg. (Biletet er utlånt av Tore Greiner Eggan.) 

Lucy og Brokensha nærma seg flyet og var snart på skothald. 
Over Engesetdalsvatnet skaut dei med resten av ammunisjonen 
mot flyet. Guy Brokensha hugsa det slik i eit brev til foreldra 
sine: 

"Eg gjekk til åtak på eit fly som var litt for seint til å kome seg 
inn i ei sky, og tok ut skyttaren og styrbord motor før eg gjekk 
tom for ammunisjon. ” 54 

Inne i flyet høyrdest det ut som eit kraftig haglver når kulene 
frå maskingeværa trengde seg gjennom den lette 
aluminiumskroppen samstundes. Wilms og Averkamp sokk 
saman dødeleg såra. Liesske og Gohringer var derimot 
uskadde. Dei relativt finkalibra kulene frå dei britiske flya vart 
stoppa av aluminiumsveggane rundt bombeavdelinga. Men 
flyet var skadd. Det var fullt av kulehol. Motorane mista krafta 
og stoppa heilt. Dei måtte naudlande. Dei britiske flya heldt seg 
på trygg avstand sidan dei ikkje hadde ammunisjon att, men 
følgde etter for å sjå kva som hende med det tyske flyet. Over 
Nysætervatnet la Liesske flyet over mot høgre og nedover 
Velledalen. Det hasta med å finne ein stad å lande. 

På Hjortdal fann Liesske ein fin landingsstad på sletta på 
Larsgarden, og tok sikte på den. Men flyet hadde mist så mykje 
fart at han ikkje klarte å styre klar av flaggstonga og tuntrea på 
Jetmundgarden på Brøvoll, som alle vart kappa. Flyet kappa og 
av telefonlinja med 15-20 strenger, og dundra inn i steingarden 
som låg i bytet mellom Brøvoll og Hjortdal. 55 Det var ein 
sundag heilt utanom det vanlege i Velledalen. 

Folk brukte vanlegvis å ete middag om lag klokka tolv 
sundagane på den tida, og Harald Hjorthol på Larsgarden var 
ein av dei som tok seg ein liten kvil etter middagen. Han vakna 


64 Sitert frå Cull, 2011, s. 100. 

65 Hole, 1985, s. 29 

- 43 - 



brått då flyet slo i bakken. Han kika ut glaset og såg det 
naudlanda flyet som låg på marka. 56 Dei to rådville tyskarane 
kom ut. Det kom snart tjukk svart røyk frå flyet. Truleg var det 
tyskarane sjølve som sette fyr på det for å unngå at tysk 
teknologi hamna i fienden sine hender. Det var standard 
prosedyre dersom ein måtte lande i fiendeland. 



Over: Svein Hjorthol, sonen til Harald Hjorthol, står på staden der flyet vart liggjande. 
Larsgarden er i bakgrunnen. (Foto: Sigbjørn Brunstad.) 


Gohringer tok revolveren sin og sprang til baksida av den eine 
vengen og klatra inn ei luke for å sjå korleis det hadde gått med 
Averkamp og Wilms. Begge var døde. 57 Han prøvde å trekkje 
den eine av dei ut, og kasta frå seg revolveren fordi han hindra 


56 Telefonintervju med Harald Hjorthol, juni 2010. 
Brev frå Axel Gohringer, 17. januar 2011. 

han i å klare det. Men luka var for trong. 58 Det lukkast ikkje. 
Flyet heldt fram med å brenne, og varmeutviklinga var kraftig. 
Plutseleg tok ammunisjonen til å eksplodere av varmen, 59 og 
Liesske og Gohringer flykta inn i skogen. 

Lucy og Brokensha fylgde dramaet frå lufta. Dei sirkla over 
Koppen og Brunstad nokre gonger, og flaug mot nordvest då 
flyet var overtent. 

Lensmannen Bernt Tandstad vart varsla, og rykte ut saman med 
fem skyttarlagsmedlemer. 60 Ein av dei såg tyskarane i ein 
vedhogster over Hjortdalsgjerdet, og hadde den eine tyskaren i 
siktet, men valde å ikkje skyte. Liesske og Gohringer høyrde 
stemmene til forfølgjarane, og dei gøymde seg mellom anna i 
ein bekk. 61 Dei klarte å halde seg gøymde inntil vidare. Same 
ettermiddag kom ein busslast med kanadiske soldatar til 
Sykkylven frå Ålesund for å hjelpe lensmannen med søket etter 
tyskarane, men alle unnateke sju reiste ut att same kveld 
ettersom tyskarane ikkje var å finne. Det vart organisert 
vakthald fleire stader i Velledalen, og ved midnatt vart to 
ukjende personar observert på Vallabrua, og lensmannen vart 
varsla. Liesske og Gohringer heldt fram mot Straumsheim, som 
lensmannen hadde rekna med, og om lag klokka 0430 vart dei 
observerte då dei kryssa brua til idrettsplassen på Straumsheim. 
Lensmannen og dei kanadiske soldatane rykte ut og la seg i 
stilling ved Gyljane. Om lag klokka ni om morgonen kom 
Liesske og Gohringer gåande gjennom snøen, og dei kanadiske 
soldatane opna eld frå om lag 200 meter. Liesske og Gohringer 
skvatt og sprang mot fjellet. 62 Dei ville kome seg over fjellet, 


68 Ibid. 

69 Ibid. 

60 Hole, 1985, s. 29 

61 Brev frå Axel Gohringer, 17. januar 2011. 

62 Hole, 1985, s. 29. 

men måtte gje opp. 63 

Dei kanadiske soldatane var likesæle om Liesske og Gohringer 
vart tekne i live eller ikkje. Dessutan gjekk dei ut frå at 
ty skarane var væpna. Bernt Tandstad protesterte og sa det var i 
strid med norsk lov å skyte dei. 64 Kanadiarane gjekk med på 
dette, men sa at lensmannen i tilfelle fekk hente tyskarane 
sjølv. Han gjekk først med revolveren klar, og dei kanadiske 
soldatane spreidde seg ut i vifteform då dei såg at spora gjekk 
bak ein stor stein, men ikkje vidare. Bernt Tandstad ropte på sin 
beste tysk: Hande hoch! Tyskarane kom fram med hendene i 
veret og vart tekne til fange utan motstand på Remen i 
Riksheimgjerdet. 


Heldige fangar 

Gohringer stod der med hendene i veret, medan lensmannen 
”svinga” 65 med ein revolver. Det var ikkje ein kva som helst 
slags revolver. Det var hans revolver! Den same revolveren han 
hadde lagt fra seg ved flyet dagen før. 

Etterpå gjekk turen til lensmannen sitt hus på Klokkarhaugen, 
der dei fekk kaffi og frukost. Dei sat jamvel rundt bordet saman 
med sine nye "herskarar”. 67 Seinare på føremiddagen vart dei 
sende til Ålesund. 68 

Adolf Averkamp og Friedrich Wilms vart seinare gravlagde på 
kyrkjegarden i Sykkylven. I 1942 vart dei flytta av 


63 Brev frå Axel Gohringer, 17. januar 2011. 

64 Telefonintervju med Thomas Tandstad, juni 2010. 

65 Brev frå Axel Gohringer, 17. januar 2011. 

66 Ibid. 

67 Ibid. 

68 Hole, 1985, s. 29. 

gravoffiserar ved 181. Infanteriedivision og gravlagde på 
Stavne ved Trondheim. Etter krigen vart dei flytta til Havstein 
krigskyrkjegard i Trondheim, og ligg no i Kameradengrab III 
A32. ' 

Liesske og Gohringer enda opp i britisk krigsfangenskap 69 og 
vart sende til England - truleg med D/S Borgund den 1. mai 
1940 saman med 13 nordmenn og om lag 30 tyske fangar 70 - i 
hovudsak tyske flymannskap som hamna bak fienden sine 
linjer. 

Frå England gjekk turen til krigsfangenskap i Kanada. 71 Det 
kunne ha vore langt verre. Det fanst mange avsidesliggjande 
fangeleirar i Kanada, og mange tidlegare krigsfangar der sa at 
dei hadde nok mat, vart godt handsama, og at leirane hadde 
avslappa vakthald. Dei fekk ofte arbeide med skogsdrift eller 
jordbruk, og nokre såg etter kvart på Kanada som sitt andre 
heimland. 


Ulykkesfuglane 

Like bra gjekk det ikkje med den engelske og den 
sørafrikanske piloten: William Lucy tok del i bombardementet 
av Narvik og i åtak mot tyske bombefly der, men vart drepen 
14. mai 1940 etter å ha hamna i krysseld mellom to Heinkel He 
111 frå nettopp KG 26. Flyet hans eksploderte berre 30 meter 
over havoverflata utanfor Tranøy i Vestfjorden, og Lucy og 


69 Brev frå Deutsche Dienststelle, Berlin, 27. 08. 2010. 

70 Hole, 1985, s. 30. Om bord var og mannskapet frå den tyske 
trålaren Thuringen, som vart tekne til fange den 14. april av 
to norske torpedobåtar. 

71 Brev frå Axel Gohringer, 12. desember 2010. 

observatøren, Lt. M. C. Hanson, omkom. 72 

Den 1. mai 1940, berre få dagar etter at han var med på å skyte 
ned flyet som naudlanda på Hjortdal, vart flyet til Guy 
Brokensha og observatøren PO S. E. Andrews nedskote i 
skodda utanfor Namsos av britiske skip som trudde dei var 
tyskarar. Brokensha greidde trass i dette å lande flyet på vatnet, 
og vart deretter plukka opp av jagaren HMS Nubian. 



Den 13. juni 1940 var Brokensha med på det katastrofale åtaket 
mot den tyske slagkryssaren Scharnhorst i Trondheim. Flya 
møtte kraftig luftverneld, og i tillegg venta tyske 
Messerschmitt Bf 109E jagarfly frå Værnes på dei. Åtte av dei 
femten britiske flya vart nedskotne, og Scharnhorst kom heilt 


72 Shores, 1991, s. 319. 

uskadd frå åtaket. 73 Seinare i 1940 vart Brokensha omstasjonert 
til Middelhavet, og i februar 1941 vart han overført til 778. 
Squadron. I oktober vart han forfremma til løytnant, og 1. 
november 1941 vart han med 888. Squadron på HMS 
Formidable i Indiahavet. Der fall han over bord og drukna den 
11. august 1942, berre 24 år gamal. 74 


Siger og nederlag 

Etter at krigen i Sør-Noreg var over heldt KG 26 fram med å 
støtte tyske styrkar ved Narvik. Situasjonen for dei tyske 
styrkane der var svært alvorleg. Sterke britiske sjøstridskrefter 
hadde øydelagt alle dei tyske skipa der og hadde teke kontroll 
over hamna i Narvik. Dei tyske soldatane og restane av 
mannskapet frå den øydelagde tyske marinen måtte trekkje seg 
attende til fjella og var avhengige av transport frå lufta. Det 
fekk dei frå transportfly frå Danmark og Tyskland, som 
mellomlanda i Noreg for å fylle drivstoff. KG 26 måtte flyge 
meir enn 800 kilometer frå Værnes for å nå Narvik, og gjekk 
først og fremst til åtak på britiske krigs- og transportskip for å 

75 

hindre forsyningar til allierte styrkar. 

Frå den 5. juni byrja dei allierte å trekkje attende troppar frå 
Narvik, og kamphandlingane vart endeleg avslutta med den 
norske kapitulasjonen i Trondheim den 10. juni 1940. Det vart 
delt ut fire Riddarkross som symbol på KG 26 sin suksess, og 
ei veke etter at kamphandlingane i Noreg tok slutt, vart KG 26 
flytta til Tyskland. 


73 Ibid., s. 349. 

74 Fleire detaljar finst på broren David Brokensha si 
nettside: http://www. brokiesway. co. za ; Brev frå David 
Brokensha 20. august 2011. 

75 Schmidt, 1990, s. 58. 

Men kamphandlingane i Noreg vart trass i dette kostbare for 
KG 26. Dei hadde mista nesten halvdelen av besetningane som 
hadde vore utdanna i fredstid. 76 I resten av krigen deltok KG 26 
i bombinga av England, i krigen i Nord-Afrika, på Balkan, 
Italia, mot skipstrafikk i Nordishavet og mot Russland. 77 

Den siste operasjonen til KG 26 under den andre verdskrigen 
var å redde såra tyske soldatar frå Latvia frå russisk 
krigsfangenskap den 9. mai 1945. Denne operasjonen vart 
godkjend av dei vestallierte. 78 

Restane av II. og III./KG 26 overgav seg til dei allierte på 
Gardermoen og Værnes same dagen, medan 40 fly som hadde 
teke del i redningsaksjonen, landa i Liibeck-Blankensee. 

Britane øydela straks alle dei tyske bombeflya i Noreg. Staben 
vart ført i lukka internering (- i røynda fangenskap) på 
Ørlandet, medan besetningane og bakkepersonalet vart ført i 
fangenskap på Skedsmo. 79 


76 Ibid., s. 58. 

77 Ibid. 

78 de Zeng et al. 2007, Vol. 1, s. 86. 

79 Schmidt, 1990, s. 236. 

Attende i Tyskland 

Både Liesske og Gohringer overlevde krigen. 80 Spora etter 
Hans Liesske sluttar i Kanada, men det er sannsynleg at han 
vart repatriert til Tyskland ein gong etter krigen. 

Hans Gohringer kom attende til Tyskland i 1947 etter 7 Vi år i 
krigsfangenskap. Først då kunne han verte kjend med sonen, 
som no var 10 år gamal. Hans Gohringer gifte seg seinare på 
nytt og fekk to søner til. I oktober 2011 var han framleis i live, 
95 år gamal. 81 



Over: Hans Gohringer saman med foreldra sine, kort etter at han vart sett fri i 1947. (Biletet er 
utlånt av Axel Gohringer.) 


80 Brev frå Deutsche Dienststelle, 27. august 2010. 

81 Brev frå A. Gohringer, 12. desember 2010, 17. januar 2011 
og 25. oktober 2011. 

